laion/Wikipedia-Exotic huggingface dataset:
Break the Silence: The Movie

Break the Silence: The Movie (בעברית: לשבור את הדממה: הסרט; בקוריאנית: 브레이크 더 사일런스: 더 무비) הוא סרט דוקומנטרי דרום קוריאני משנת 2020 על להקת הבנים BTS בבימויו של פארק ג'ון-סו ובהפקת ביג היט סרי סיקסטי, הכולל את מאחורי הקלעים של סיבוב ההופעות העולמי השלישי שלהם, Love Yourself World Tour (אנ'), שהתקיים בשנים 2018–2019. Break the Silence: The Movie מקודם כסרט ההמשך לסרט Bring the Soul: The Movie (אנ') של הלהקה משנת 2019, הוא פורסם ב-10 בספטמבר 2020, במדינות נבחרות, כשההפצה נעשתה על ידי טרפלגר רילייזינג. הסרט הוא עיבוד לסדרה הדוקומנטרית השלישית של הלהקה, Break the Silence: Docu-Series, שפורסמה בפלטפורמת המעריצים ויורס (אנ') במאי. Break the Silence: The Movie עוקב אחר הלהקה על הבמה ומחוצה לה במשך 14 חודשים במהלך סיבוב ההופעות העולמי שלהם, Love Yourself World Tour (אנ'), הוא מציג עוד יותר את הצד הרגשי הפגיע שלהם, וממחיש כיצד הם מפרידים את עצמם מהפרסונות הבימתיות שלהם. הסרט כולל גם צילומי מלאי (אנ') של הלהקה. הסרט הוכרז לראשונה ב-7 באוגוסט 2020. כמו כן, הוכרז כי הסרט השלישי של BTS, Bring the Soul: The Movie (אנ') יפורסם בבתי הקולנוע ב-28–30 באוגוסט וכי תוקרן תצוגה מקדימה של Break the Silence. מכירת הכרטיסים החלה ב-13 באוגוסט 2020, היום שבו פורסם הטריילר של הסרט. הסרט יצא לאקרנים ב-10 בספטמבר ב-70 מדינות, עם השקה מדורגת ביותר מ-40 טריטוריות אחרות החל מ-24 בספטמבר. במדינות נבחרות הוקרן הקליפ של "Dynamite" לפני תחילת הסרט. הסרט הרוויח 8,954,345 דולר בקופות העולמיות. "Break the Silence: The Movie", במסד הנתונים הקולנועיים IMDb (באנגלית) "Break the Silence: The Movie", באתר Rotten Tomatoes (באנגלית) "Break the Silence: The Movie", במסד הנתונים הקולנועיים KinoPoisk (ברוסית)
יצחק מולודוי

יצחק (איציק) מולודוי (נולד ב-1948) הוא שחיין עבר פאראלימפי ישראלי. מולודוי הוא נכה צה"ל חבר בית הלוחם. במשחקים הפאראלימפיים היידלברג (1972) התחרה בשחייה בדרגת נכות 2: במשחה 25 מטר גב דורג במקום ה-12 בשלב המוקדמות עם תוצאה של 33.10 שניות ולא העפיל למשחה הגמר, ובמשחה 25 מטר חזה דורג במקום ה-14 בשלב המוקדמות עם תוצאה של 39 שניות ולא העפיל למשחה הגמר. שנים רבות היה פעיל בריקוד על כיסאות גלגלים והשתתף במופעים של ארגון נכי צה"ל ובפסטיבל מחול כרמיאל. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית)
בועז מזרחי

בועז מזרחי הוא שחקן עבר בנבחרת ישראל בכדורסל בכיסאות גלגלים. מזרחי שיחק כדורסל כיסאות גלגלים בנבחרת בית הלוחם חיפה. כחבר נבחרת ישראל יצא אל המשחקים הפאראלימפיים ברצלונה (1992) ובהם דורגה הנבחרת במקום העשירי. בשנת 2007 היה שותף להישג נבחרת בית הלוחם חיפה בהעפלה לגמר אליפות אירופה. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם תשובה, כדורסל נכים, מעריב, 21 בנובמבר 1991 נכים: בית הלוחם חיפה העפילה לבית הגמר האירופי, באתר וואלה, 11 במרץ 2007
שכר (פירושונים)

האם התכוונתם ל... שכר – תשלום בעבור עבודה שיכר – משקה אלכוהולי אישים: מוחמד שכר – כדורגלן ערבי-ישראלי פואד שוכר – איש צבא לבנוני סחר (פירושונים) שקר
קאשה ורנישקס

קאשה ורנישקס (ביידיש: קאשע מיט וורנישקעס; באנגלית: Kasha varnishkes או Kasha varnishkas) הוא מאכל יהודי מסורתי אופייני ליהודי אשכנז. הוא משלב דייסת כוסמת עם פסטה או אטריות, באופן מסורתי אטריות ביצים, ולאחרונה, פסטה פרפלה. כוסמת מבשלים בנפרד ואז מטגנים יחד עם פסטה מבושלת ובצל בשמן צמחי או בשמאלץ. לעיתים משתמשים בהכנה במרק עוף או מרק בקר או פטריות. שם התבשיל עצמו הוורנישקס דומה לשיבוש ביידיש לוורניקי אוקראינית, ייתכן כיוון שבמקור השתמשו בשאריות בצק מרודד שנשאר מהכנת וורניקי, הבצק המרודד היה נחתך לריבועים קטנים שהיו מוספים לקאשה. מתכון קאשה ורנישקס הובא על ידי יהודים מזרח-אירופאים לישראל, ארצות הברית ומדינות נוספות. והוא זכה לפופולריות רבה במטבח הקהילה היהודית האמריקאית במיוחד. אחד האזכורים הראשונים של המנה הזו מצוי במחזה היידיש מאת אברהם גולדפאדן "Die Mumeh Sosye" ("דודה סוסיה") 1898. מתכון שפורסם בספר בישול ביידיש אמריקאי ב-1925 מתאר אטריות או כופתאות עם מילוי דייסת כוסמת ולא לגרסה הפשוטה יותר של דייסה עם פסטה פרפלה. ההיסטוריון הקולינרי גיל מרקס מציע כי המנה פותחה בעיר ניו יורק בסוף המאה ה-19 כתוצאה מחילופי תרבות עם מהגרים האיטלקים מייצרי הפסטה. זמינות הפסטה המיובשת וקלות השימוש עד אמצע המאה ה-20 תרמו גם הם ככל הנראה למעבר לפרפלה המקובל היום. "אנציקלופדיה לאוכל יהודי", מרקס גיל, 2010. "Kasha Varnishkes at Wolff's in New Jersey", Joan Nathan, 2004. "The History of Kasha Varnishkes", 2022. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
צ'אד סמית

צ'אד סמית' (באנגלית: Chad Smith; נולד ב-25 באוקטובר 1961) הוא מתופף להקת רד הוט צ'ילי פפרז, שאליה הצטרף לאחר עזיבת המתופף הקודם, ג'ק איירונס. סמית נולד במינסוטה שבארצות הברית, וגדל במישיגן. לפני שהצטרף לרד הוט צ'ילי פפרז ב-1989 הספיק לתופף במסגרת הרכבים רבים. עבודת התיפוף שלו מופיעה ביותר ממאה אלבומים שונים. עם הלהקות והאמנים שאיתם שיתף צ'אד פעולה נמנים: Pharaoh, Twenty Mondays, Toby Redd, Wild Colonials, Second Self, Wayne Kramer, Thermadore, Lili Haydn, John Fogerty, Leah Andreone, Fishbone, Loud Rocks, Johnny Cash, Glenn Hughes בשנת 2008, לאחר שלהקת רד הוט צ'ילי פפרז הודיעה על פירוקה הזמני, הצטרף סמית' להרכב מוזיקלי הכולל את ג'ו סטריאני, סמי הייגר ומייקל אנתוני ושמו "Chickenfoot". סמית התחתן ב-1994 עם מריה. לזוג נולדו ארבעה ילדים. הם התגרשו, וסמית נישא לאדריכלית בשם ננסי ב-8 במאי 2004. צ'אד רשום בספר השיאים של גינס לאחר שניגן במערכת התופים הגדולה בעולם (308 חלקים). מדיה וקבצים בנושא צ'אד סמית בוויקישיתוף צ'אד סמית, ברשת החברתית אקס (טוויטר) צ'אד סמית, ברשת החברתית אינסטגרם צ'אד סמית, במסד הנתונים הקולנועיים IMDb (באנגלית) צ'אד סמית, באתר AllMusic (באנגלית) צ'אד סמית, באתר MusicBrainz (באנגלית) צ'אד סמית, באתר Discogs (באנגלית) צ'אד סמית, באתר Songkick (באנגלית)
סאלר (גבינה)

סאלר (בצרפתית: Salers) היא גבינה צרפתית חצי קשה שמקורה ב-Salers, באזור הוולקני של הרי קנטל של המאסיף סנטרל (Massif Central), מחוז אוברן (Auvergne), מרכז צרפת. זוהי גבינה דחוסה, לא מבושלת, עשויה לפעמים מחלב פרה מזן Salers (אז היא נקראת "גבינת סאלר מסורתית"), בין 15 באפריל ל-15 בנובמבר. צורתה עגולה, מיוצרת בגלגלים במשקל של כ-40 ק"ג כך אחד. הגבינה מיושנת במערות בטמפרטורות הנעות בין 6–12 מעלות צלזיוס לפחות שלושה חודשים, ועד 45 חודשים. ה-Salers de Buron Traditional מיוצרת רק בבקתות אבן (הנקראות בירון באוברן) בחודשי הקיץ מחלב אך ורק מהפרה של גזע סאלר. הגבינה חייבת להיעשות בג'רל העץ המסורתי. מומלץ לאכול אותה בין ספטמבר למרץ, לאחר זמן יישון של תשעה חודשים, אבל היא גם מצוינת כל השנה. סאלר מיוצרת מאז ימי קדם. לפי הערכות, היא מיוצרת באזור זה במשך 2,000 שנים לפחות. סאלר הגיעה לגדולה כאשר המרשל אנרי דה לה פרטה-סֶנֶטֶר (אנ') (1600–1681) הגיש אותה לשולחנו של לואי הארבעה עשר, מלך מצרפת. סנטר אחראי גם על הצגת סן-נקטר וקנטל על השולחן המלכותי. סאלר נהנית מהסמכת כינוי מקור מבוקר (AOC) מאז 1961. יצרני סאלר מסורתיים הופכים ליותר ויותר נדירים, ובימינו נותרו פחות מ-100 יצרני בית חווה. 1,112 טון סאלר יוצרו בשנת 1998 (עליה של 15.1% מאז 1996); הכל מיוצר בחוות מקומיות מחלב לא מפוסטר. סאלר דומה לגבינת קנטל, המופקת מחלב פרות זהה כשהן ניזונות מחציר בחודשי החורף של השנה. מדיה וקבצים בנושא סאלר בוויקישיתוף Andy – Les Affinés (27 בספטמבר 2010). "Cheesy Adventures at Les Affinés". lesaffines.blogspot.co.uk. נבדק ב-15 בנובמבר 2015. {{cite web}}: (עזרה) Actimage. "Fiche produit". inao.gouv.fr. נבדק ב-15 בנובמבר 2015. {{cite web}}: (עזרה)
דנה ברגר (אלבום)

דנה ברגר הוא אלבום הבכורה של הזמרת-יוצרת הישראלית דנה ברגר שפורסם ב-1 באוקטובר 1994, בהוצאת חברת התקליטים NMC יונייטד אנטרטיינמנט. בדצמבר 1992 הוציאה ברגר את הדואט "אל תוותרי עלי" ביחד עם רפי אדר כחלק מהאלבום הלב המלא של קונטינקה (1994). במסגרת העבודות על האלבום, ברגר שיתפה פעולה עם הזמרת והמלחינה ורד קלפטר בלחן מספר שירים, ועם המוזיקאים ג'וני שועלי, ברי סחרוף, עודד פרח ורע מוכיח. סגנון האלבום היה רוק "כסחני" ו"פראי" למדי, עם טקסטים קשים וחריפים, והשירים הבולטים מתוכו הם "מלך", "והלב שלי ריק" ו"מה יישאר לי בסוף". גם תמונתה של ברגר המופיעה בצד האחורי של העטיפה כשהיא מדממת מהאף דימתה את האווירה המוזיקלית באלבום, שנכשל מבחינה מסחרית. באמצע שנות ה-90 נהנתה ברגר מפופולריות גוברת. על אף שהוציאה רק אלבום אחד בין 1994 ל-1998 ואלבומה השני פשוט להיות (1998) פורסם בהמשך. האלבום דנה ברגר באתר ספוטיפיי האלבום דנה ברגר באתר אפל מיוזיק דנה ברגר, ורד קלפטר, ג'וני שועלי, ברי סחרוף, עודד פרח, רע מוכיח דנה ברגר, 1994-10-01, נבדק ב-2023-11-28 סטריאו ומונו, סטריאו ומונו, אתר הדיסקוגרפיה של המוסיקה הישראלית פשוט להיות, 1998-07-01, נבדק ב-2023-11-28
Relax

"Relax" הוא סינגל הבכורה של להקת הסינת'-פופ הבריטית פרנקי הולך להוליווד. הסינגל יצא ב-24 באוקטובר 1983 בהוצאת חברת התקליטים ZTT רקורדס. השיר נכתב על ידי פיטר גיל, הולי ג'ונסון, בריאן נאש ומארק או'טולה, והופק על ידי טרבור הורן. ב-11 בינואר 1984, התקליטן והעיתונאי הבריטי, מייק ריד (אנ'), הודיע כי הוא מסרב להשמיע על השיר בתוכנית הבוקר שלו ב-BBC Radio 1, בטענה כי השיר "מגונה בעליל". ה-BBC קיבל את הטענה, ואסר על השמעה השיר בכל תוכניות הרדיו, למעט בתוכניות הלילה. כמו כן, בשל העובדה כי ה-BBC אסר על השמעתו של השיר, כאשר הגיעו למקום הראשון במצעד הסינגלים הבריטי, הלהקה לא הופיעה עם השיר ב-Top of the Pops, ובמקומם במהלך ההכרזה על השיר במקום הראשון, הוצגה תמונת סטילס של הלהקה, וכן הופיעו במקומם אמנים ששירם לא הגיעו למקום הראשון. ה-BBC חטף ביקורת על איסור השמעת השיר, במיוחד בהתחשב בכך שתחנות רדיו וטלוויזיה מסחריות אחרות בבריטניה עדיין השמיעו את השיר. מאוחר יותר, במהלך 1984, הוסר האיסור והשיר הופיע במהדורת חג המולד של Top of the Pops וכן במצעד הסינגלים הנמכרים ביותר של השנה של BBC Radio 1. צנזור שירים על ידי ה-BBC Reynolds, Simon (2005). Rip It Up and Start Again: Postpunk 1978–1984. Penguin. ISBN 0-14-303672-6. מידע על הסינגל "Relax" באתר מיוזיק בריינז מידע על היצירה "Relax" באתר Discogs סרטון השיר "Relax" באתר יוטיוב Maconie, Stuart (2013). The People's Songs: The Story of Modern Britain in 50 Records. p. 263. ISBN 978-1409033189. "Relax by Frankie Goes to Hollywood – Songfacts". ארכיון מ-2023-04-11. נבדק ב-2023-11-28. "'Banned' Frankie tops chart". BBC News. 6 באוקטובר 2000. ארכיון מ-2007-12-26. נבדק ב-4 בינואר 2010. {{cite news}}: (עזרה) Lane, Dan (27 ביוני 2013). "Daft Punk's Get Lucky becomes one of the UK's biggest selling singles of all-time!". Official Charts Company. ארכיון מ-2013-07-03. נבדק ב-6 בספטמבר 2015. {{cite web}}: (עזרה)
חירם

האם התכוונתם ל... חירם הראשון מצור – מלך צור בשנים 969 לפנה"ס עד 936 לפנה"ס חירם השני מצור – מלך צור במחצית השנייה של המאה ה־8 לפנה"ס חירם ממטה נפתלי – אומן שסייע לשלמה המלך בבניית בית המקדש היירם בינגהאם השלישי – ארכאולוג ופוליטיקאי אמריקאי היירם בינגהאם הרביעי – דיפלומט אמריקאי בצרפת בתקופה מלחמת העולם השנייה אישים ששם משפחתם חירם: אפרים חירם – איש צבא וראש המועצה המקומית רמת השרון אשר חירם – אדריכל ומהנדס ישראלי. דן חירם – קצין תותחנים ראשי ומנכ"ל משרד התחבורה ברק חירם – קצין ישראלי אחר: הר חירם – הר בשמורת הר מירון בגליל העליון נחל חירם – נחל בגליל העליון מבצע חירם – מבצע שערך צה"ל במלחמת העצמאות לשחרור הגליל העליון עוצבת חירם – החטיבה המרחבית המזרחית בגבול הצפון
פשוט להיות

פשוט להיות הוא אלבום האולפן השני של הזמרת-יוצרת הישראלית דנה ברגר שפורסם ב-1 ביולי 1998, בהוצאת חברת התקליטים NMC יונייטד אנטרטיינמנט. ביולי 1998, ארבע שנים מאז הוציאה את אלבום הבכורה שלה, דנה ברגר, הוציאה ברגר את אלבום האולפן השני שלה, פשוט להיות, בהפקת יובל שפריר. אלבום זה התאפיין בשירים רכים הרבה יותר מאשר באלבומה הקודם. בין השירים הבולטים בו ניתן למנות את "רחוק מהמציאות", "חמימות חולפת", "בוא וניסע מכאן" ו"מחכה לו". גם באלבום זה שיתפה פעולה עם אמנים אחרים, בהם שוב ורד קלפטר ותורן וכן יהודה עדר והקלידן אייל קליין. האלבום זכה להצלחה רבה ולווה במספר הופעות מוצלחות. לצד האלבום הופיעה ברגר בפרויקטים מוזיקליים ופסטיבלי מוזיקה וילדים שונים. באותה השנה שרה ברגר קולות רקע לנעימת הפתיחה של הסדרה "טירונות" (1998–2001). האלבום פשוט להיות באתר ספוטיפיי האלבום פשוט להיות באתר אפל מיוזיק פשוט להיות, 1998-07-01, נבדק ב-2023-11-28 דנה ברגר, 1994-10-01, נבדק ב-2023-11-28 סטריאו ומונו, סטריאו ומונו, אתר הדיסקוגרפיה של המוסיקה הישראלית Tironoot, 1998-04-24, נבדק ב-2023-11-28
אל-ע'רביה

אל-ע'רביה (בערבית: محافظة الغربية, "המחוז המערבי") הוא מחוז במצרים. הוא ממוקם בצפון המדינה, דרומית למחוז כפר א-שיח', ומצפון למחוז אל-מנופיה. בירת המחוז היא טנטא, שנמצאת 90 ק"מ צפונית לקהיר, ו-120 ק"מ דרום-מזרחית לאלכסנדריה. העיר הגדולה ביותר באל-ע'רביה היא אל-מחלה אל-כוברא. השטח הכולל של אל-ע'רביה הוא 1,942 קמ"ר. המחוז מחולק למספר יישובים, בינואר 2023, אומדן אוכלסיית המחוז היה 5,409,714 תושבים. השם של אל-ע'רביה הוא מונח בערבית שפירושו "המערבי" או "הצד המערבי". במאה ה-13, המחוז כלל 165 כפרים. הגאוגרף בן המאה ה-15, אל-קלקשנדי, מתאר את המחוז כפורה ומשגשג. עד 1836, אל-מחלה אל-כוברא הייתה בירת המחוז. לאחר מכן הוחלפה על ידי העיר טנטא[דרוש מקור]. בתקופה המודרנית, המחוז בולט בגידול כותנה ותעשיית הטקסטיל שלו[דרוש מקור]. ב-1960, מנה המחוז 1,815,000 תושבים. על פי הערכות אוכלוסייה, בשנת 2015 רוב התושבים בנפה התגוררו באזורים כפריים, עם שיעור עיור של 30.0% בלבד. מתוך מספר מוערך של 4,751,865 תושבים המתגוררים במחוז, 3,324,630 מהתושבים התגוררו באזורים כפריים לעומת 1,427,235 בלבד המתגוררים באזורים עירוניים. ב-2016, שווייץ התחייבה לממן תוכנית לניהול פסולת מוצקה באל-ע'רביה, פרויקט בשיתוף המשרד המצרי לאיכות הסביבה שהסתיים ב-2021. התוכנית הלאומית לניהול פסולת מוצקה (NSWMP) כללה בניית תשתיות חדשות, כמו גם הרחבה ושיפור של מתקנים קיימים לטיפול בפסולת, הטמנה ומחזור. מדיה וקבצים בנושא אל-ע'רביה בוויקישיתוף אתר האינטרנט הרשמי של מחוז אל-ע'רביה (בערבית) חדשות אל וואטן של מחוז אל-ע'רביה אל-ע'רביה, באתר אנציקלופדיה בריטניקה (באנגלית) Egypt names six provincial governors, mostly ex-generals | Reuters, web.archive.org, ‏2018-08-31 מפקד אוכלוסין, ינואר 2023, באתר הלשכה המרכזית להתגייסות ציבורית וסטטיסטיקה (capmas) ר. הרצוג, אל-ע'רביה, באתר Brill (באנגלית) "Population Estimates By Sex & Governorate 1/1/2015" (PDF). CAPMAS. ארכיון (PDF) מ-2015-10-19. נבדק ב-23 באוקטובר 2016. {{cite web}}: (עזרה) Switzerland funds programme to improve solid waste management in 4 Egyptian governorates - Dailynewsegypt, ‏2016-10-05 (באנגלית אמריקאית)
מפלגת סמג'וואדי

מפלגת סמג'וואדי (בהינדי: समाजवादी पार्टी; בתעתיק: המפלגה הסוציאליסטית) היא מפלגה פוליטית בהודו שמרכזה באוטר פרדש. מפלגת סמג'וואדי הוקמה על ידי מולאיאם סינג ידאב באוקטובר 1992, שפרש מסמג'אוודי ג'נטה דאל (אנ'), אליה הצטרף כשמפלגת ג'נטה דאל התפלגה ב-1991. לקראת הבחירות באוטר פרדש ב-1993 הקים ידאב קואליציה בין מפלגתו ומפלגת בהוג'אן סמג' הדלית, ויחד עם תמיכת האוכלוסייה המוסלמית באוטר פרדש, שחשה נרדפת בעקבות הריסת מסגד באבור בידי לאומנים הינדואים ב-1992, הצליחה המפלגה לזכות ברוב באספה המחוקקת של אוטר פרדש. הקואליציה החזיקה מעמד כשנה ומחצה, אך התמוטטה כשקומארי מאיאוואטי, מנהיגת בהוג'אן סמג', פרשה והקימה קואליציה חילופית בתמיכת מפלגת העם ההודית, דבר שהפך את המפלגות ליריבות חריפות. בבחירות ללוק סבהה ב-1996 זכתה המפלגה ב-16 מושבים, והצטרפה לקואליציה שבהנהגת מפלגת ג'נטה דאל, ונשיא המפלגה מולאיאם סינג ידאב שימש כשר ההגנה במהלך שתי ממשלותיה מ-1996 עד 1998. לאחר הבחירות באוטר פרדש ב-2002 הייתה המפלגה לגדולה ביותר באספה, אך לא עלה בידה להקים קואליציה עד לאחר נפילת קואליציית בהוג'אן סמג'-מפלגת העם ההודית באוגוסט 2003. ב-2007 שבה לאופוזציה לאחר ניצחון בולט של בהוג'אן סמג'. בבחירות באוטר פרדש ב-2012 זכתה המפלגה לרוב מוחלט, והקימה ממשלה ללא צורך בקואליציה. נשיא המפלגה מולאיאם סינג ידאב ויתר על תפקיד ראש השרים, אותו מילא בנו אקילש ידאב (אנ'). המפלגה הובסה כליל בבחירות באוטר פרדש ב-2017, בהם זכתה ב-47 מושבים בלבד, ובבחירות ב-2022 גדלה במקצת. מייסד המפלגה, מולאיאם סינג ידאב, ראה במנהיג הסוציאליסטי ראם מנהור לוהיה (אנ') את הגורו הפוליטי שלו, ובמידה מסוימת מייצגת המפלגה את המסורת הסוציאליסטית של אוטר פרדש. המפלגה העצבה כמפלגה אנטי-מפלגת העם ההודית ואנטי-קונגרס כאחת. ב-1998 ו-1999 התקרבה המפלגה לקונגרס הלאומי ההודי, אך סירבה לתמוך בסוניה גנדי לראשות הממשלה, בעקבות היותה לא-הודית במוצאה. ב-2003 חלה התרופפות נוספת בעמדתה, והמפלגה הייתה מוכנה לקבל את סוניה כראש ממשלת הודו. המפלגה מיוצגת באספה המחוקקת של מאדהיה פרדש, האספה המחוקקת של גוג'ראט והאספה המחוקקת של מהאראשטרה, אך אינה מהווה כוח פוליטי בולט באף אחת מהן. מדיה וקבצים בנושא מפלגת סמג'וואדי בוויקישיתוף אתר האינטרנט הרשמי של מפלגת סמג'וואדי מפלגת סמג'וואדי, ברשת החברתית אקס (טוויטר) מפלגת סמג'וואדי, ברשת החברתית LinkedIn מפלגת סמג'וואדי, באתר אנציקלופדיה בריטניקה (באנגלית) A. K. Verma, Samajwadi Party in Uttar Pradesh, Economic and Political Weekly Vol. 39, No. 14/15, Apr. 3-16, 2004, עמ' 1509-1514‏, JSTOR 4414868 1993 Vidhan Sabha / Assembly election results Uttar Pradesh (1947 - 1999), IndiaVotes 1996 Vidhan Sabha / Assembly election results Uttar Pradesh (1947 - 1999), IndiaVotes 2002 Vidhan Sabha / Assembly election results Uttar Pradesh (2000 Onwards), IndiaVotes 2007 Vidhan Sabha / Assembly election results Uttar Pradesh (2000 Onwards), IndiaVotes 2012 Vidhan Sabha / Assembly election results Uttar Pradesh (2000 Onwards), IndiaVotes 2017 Vidhan Sabha / Assembly election results Uttar Pradesh (2000 Onwards), IndiaVotes 2022 Vidhan Sabha / Assembly election results Uttar Pradesh (2000 Onwards), IndiaVotes
תוך כדי תנועה (אלבום של דנה ברגר)

תוך כדי תנועה הוא אלבום האולפן הרביעי של הזמרת-יוצרת הישראלית דנה ברגר שפורסם ב-11 בפברואר 2003, בהוצאת חברת התקליטים NMC יונייטד אנטרטיינמנט. בפברואר 2003 הוציאה ברגר את אלבומה הרביעי, תוך כדי תנועה, בהפקתו המוזיקלית של עופר מאירי. בין השירים הבולטים מאלבום זה ניתן למנות את "בא והולך" (אותו כתבה לבן זוגה, עדי שרון), "תוך כדי תנועה", "גן מאיר" ו"חמש בבוקר". בעקבות האלבום זכתה ברגר פעם נוספת בתואר "זמרת השנה" במצעד הפזמונים השנתי של רשת ג'. בעקבות לידת בתה, החליטה ברגר, לצמצם את פעילותה בתחום המוזיקה. אף על פי כן, השתתפה באותה שנה במחלוקת בנוגע לזכויות היוצרים בין אמנים רבים ותחנת הרדיו גלי צה"ל. במהלך יציאת האלבום הקליטה ברגר גם את "רגע לפני" שבוצע במקור בידי עדנה לב ולהקת פיקוד הצפון. האלבום תוך כדי תנועה באתר ספוטיפיי האלבום תוך כדי תנועה באתר אפל מיוזיק תוך כדי תנועה by Dana Berger (באנגלית אמריקאית), 2003-02-11, נבדק ב-2023-11-28
סלסט מלוי

סלסט מלוי (באנגלית: Celeste Maloy; נולדה ב-22 במאי 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת יוטה. מלוי, חברת המפלגה הרפובליקנית, עבדה טרם שירותה בקונגרס האמריקאי כיועצת המשפטית הראשית של חבר בית הנבחרים כריס סטיוארט וכסגנית התובע המחוזי במחוז וושינגטון שביוטה. מלווי נולדה בסידר סיטי שביוטה, וגדלה במבנה יביל עם חמישה אחים בהייקו שבנבדה. אמה עבדה בחברת "Avon" ואביה היה לוחם אש בהתנדבות. היא השלימה את לימודיה התיכוניים בתיכון פאהרנגט ואלי השוכן באלאמו. לאחר מכן עבדה מלוי באוניברסיטת דרום יוטה, שם השלימה לימודי תואר ראשון בחקלאות. היא בעלת תואר שני במשפטים מבית הספר למשפט ע"ש ג'. רובן קלארק של אוניברסיטת בריגהאם יאנג משנת 2015. במשך 11 שנים עבדה כשומרת קרקעות בשירות שימור משאבי הטבע ביוטה. לאחר לימודי המשפטים שלה עבדה מלוי במחוז וושינגטון שביוטה כסגנית התובע המחוזי, והתמחתה בדיני קרקעות ציבוריים הקשורים למדיניות קרקע ומים. היא טענה בשם בעלי קרקעות תושבי יוטה בפני ועדת המשנה לפיקוח וחקירות של בית הנבחרים של ארצות הברית. מלוי המשיכה לעבוד בתחומי זכויות קרקע וחזקה עם איגוד מחוזות יוטה וסניף שירות המים במחוז וושינגטון. עבודתה כסגנית התובע המחוזי הובילה אותה לממשק תכוף עם כריס סטיוארט, נציג מחוז הקונגרס השני של יוטה בקונגרס, ובשנת 2019 שכר אותה סטיוארט כיועצתו המשפטית בלשכתו המחוזית ובמשרדו בגבעת הקפיטול. לאחר שכריס סטיוארט הכריז על פרישתו מהחיים הפוליטיים בעקבות בעיות הבריאות של רעייתו, הכריזה מלוי ביוני 2023 על התמודדותה אל בית הנבחרים האמריקאי במחוז הקונגרס השני של יוטה. סטיוארט תמך פומבית במלוי והעניק לה את חסותו בבחירות המיוחדות לאחר ש-13 מתמודדים רצו להחליפו בבחירות המקדימות של המפלגה הרפובליקנית. ב-24 ביוני 2023 זכתה מלוי במועמדות מפלגתה בכנס של המפלגה הרפובליקנית ביוטה, אך עדיין נאלצה לעמוד בפני בחירות מקדימות לאחר ששני מועמדים אחרים אספו מספיק חתימות כדי לכפות על המפלגה פריימריז. ב-6 בספטמבר זכתה בפריימריז זה. ב-21 בנובמבר אותה שנה ניצבה בפני קת'לין רייבה, חברת הסנאט של יוטה ומועמדת המפלגה הדמוקרטית, וגרפה 57% מקולות הבוחרים. ב-28 בנובמבר 2023 הושבעה לתפקיד בידי יושב ראש בית הנבחרים של ארצות הברית מייק ג'ונסון. מדיה וקבצים בנושא סלסט מלוי בוויקישיתוף אתר האינטרנט הרשמי של סלסט מלוי בבית הנבחרים האמריקאי (באנגלית) סלסט מלוי, ברשת החברתית פייסבוק סלסט מלוי, ברשת החברתית אקס (טוויטר) סלסט מלוי, ברשת החברתית אינסטגרם סלסט מלוי, באתר המדריך הביוגרפי של הקונגרס של ארצות הברית (באנגלית) ניק אסקו, Utah district elects Celeste Maloy to succeed Stewart, באתר Roll Call‏, 21 בנובמבר 2023 (באנגלית) אלכסנדרה מרקז, Celeste Maloy wins GOP nomination for heavily Republican Utah House seat, באתר NBC News‏, 7 בספטמבר 2023 (באנגלית) מייקל שנל, House swears in Utah Republican Celeste Maloy, באתר The Hill‏, 28 בנובמבר 2023 (באנגלית)
סן-נקטר (גבינה)

גבינת סן-נקטר (בצרפתית: Saint-Nectaire) היא גבינה צרפתית המיוצרת באזור אוברן שבמרכז צרפת. הגבינה מיוצרת באוברן לפחות מאז המאה ה-17. עד המאה ה-17, גבינת סן-נקטר הייתה גבינת חווה ויוצרה בעיקר על ידי נשים. היא נקראה גם "גבינת שיפון", שכן היא התיישנה על שיפון. היא ידועה במשחה הקרמית והשמנונית של תוך הגבינה ובטעם אגוזי לוז. היא הוצגה לחצרו של לואי הארבעה עשר, מלך צרפת על ידי מרשל צרפת אנרי דה לה פרטה-סֶנֶטֶר (אנ') (1600–1681), שם זכתה הגבינה מיד להיות הגבינה המועדפת על המלך. בשנת 1768, היא כבר זכתה להכרה רחבה, כאשר לגראנד ד'אוסי (אנ') תיאר את הגבינה בסיפור על נסיעתו לאוברן: "אם מישהו רוצה לפנק אותך במשתה, תמיד תהיה איזו סן-נקטר". סנטר היה האחראי גם על הצגת הגבינות קנטל וסאלר לפני החצר המלכותית. גבינה זו היא גבינה לא מבושלת עם תוך של משחה דחוסה, עשויה מחלב פרה, בעיקר של הגזעים הולשטיין ומונטבליארד ולפעמים סאלר. יש לה צורה גלילית, היא בערך 20–24 ס"מ ברוחב, ו-3–5 ס"מ בגובה. היא אף פעם לא שוקלת יותר מ-1.85 ק"ג. ה-"petit-Saint-Nectaire" היא 12–14 ס"מ ברוחב, 4.5-3.5 ס"מ בגובה ומשקלה אינה עולה על 650 גרם. לגבינה יש קליפה דומה משני הצדדים, עם מעט עובש. תלוי בת כמה הגבינה, הקליפה יכולה להיות לבנה, חומה או אפורה, ועם כתמים כתומים, צהובים או אדומים. אם לגבינה יש צבע אחיד, אי אפשר למכור אותה כגבינת סן-נקטר. יש מינימום של 45 גרם שומן לכל 100 גרם גבינה לאחר שהגבינה מיובשת. הגבינה המעודנת השלמה חייבת להכיל פחות מ-50% שומן מתכולת החומר היבש. לאחר החיתוך, לבן-נקטר יש כאמור תוך של משחה רכה, נוזלית וריח חריף (מצחין), והיא בצבע שמנת. בטעמה יש רמז של אגוזי לוז, בשל הפלורה הארומטית שבה הגבינה מתיישנת. הגבינה מיוצרת באזור עשב וקרקע געשית, סביב ה-Pays des Monts-Dore. האזור המורשה לייצר סן-נקטר כולל בסך הכל 72 כפרים, 52 מהם נמצאים ב-Puy-de-Dome (כולל הכפר Saint-Nectaire) ו-20 מהם בקנטאל. לסן-נקטר יש הסמכת כינוי מקור מבוקר (Appellation d'origine contrôlée - AOC), הסמכה הניתנת למוצרים חקלאיים צרפתיים המבוססת על סט של סטנדרטים מוגדרים בבירור. לדוגמה, היא חייבת להיות עשויה מחלב פרה באזור תחום ספציפי באזור מונטס דור. הכינוי הוכר לראשונה ברמה הלאומית וקיבל מעמד של AOC בשנת 1955. הסן-נקטר הייתה החווה עם כינוי מקור הראשונה בצרפת. מבחינת נפח, מייצרים ממנה 6,500 טון בשנה, ומספר יצרני החווה מסתכם ב-240 חקלאים. יתרה מכך, תעשיות החלב ומפעלי הגבינות מייצרים 7,000 טון נוספים. בסך הכל יוצרו ב-2007 13,500 טון מהגבינה הזו. הגבינה יכולה להתאים לכל סוג של ארוחה. ניתן להשתמש בה בטארטים, פשטידות ולחמניות. רשימת גבינות צרפתיות מדיה וקבצים בנושא סן-נקטר בוויקישיתוף אתר צרפתי על סון-נקטר האתר הרשמי של סן-נקטר Auzias, Dominique (2012). Auvergne 2012–2013. Petit Futé. ISBN 978-2746958807. "Histoire du fromage Saint Nectaire".